Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: (London), ad ki. Magyarországon kihirdette a 2001. évi XI. törvény;
Paragraph Index: 96

e) biztosítania kell, hogy még a tisztítatlan és nem gáztalanított, üres tartányok (tartányjármûvek, leszerelhetõ tartányok, battériás jármûvek, MEG-konténerek, mobil tartányok és tankkonténerek) ill. az üres, tisztítatlan jármûvek, valamint az ömlesztett áruhoz használt nagy- és kiskonténerek is el legyenek látva a megfelelõ jelölésekkel és veszélyességi bárcákkal, továbbá a tisztítatlan, üres tartányok ugyanolyan tömören le legyenek zárva, mint megtöltött állapotban. 1.4.2.1.2 Ha a feladó más részt vevõk (csomagoló, berakó, töltõ stb.) szolgáltatásait veszi igénybe, megfelelõ intézkedéseket kell foganatosítania annak biztosítására, hogy a küldemény megfeleljen az ADR elõírásainak. Az 1.4.2.1.1 a), b), c) és e) pont esetében azonban a feladó megbízhat a többi részt vevõtõl kapott adatokban és információkban. 1.4.2.1.3 Ha a feladó harmadik fél nevében vagy megbízásából jár el, ez utóbbinak a feladót írásban kell tájékoztatnia arról, hogy veszélyes áruról van szó, és rendelkezésére kell bocsátania minden információt és okmányt, amire a feladónak szüksége van kötelezettségei teljesítéséhez. 1.4.2.2 Szállító (fuvarozó) 1.4.2.2.1 A szállítóra (fuvarozóra) – az 1.4.1 szakasz figyelembevételével – különösen a következõ kötelezettségek hárulnak:

Source: https://magyarkozlony.hu/hivatalos-lapok/34b364376ec4fe16511c9bfc3ba43e77bb99f0bc/dokumentumok/ce82e9a071d7ba7a903f11b01050dda1f7317261/letoltes